
ประกาศสภาเทศบาลตำบลนาบอน

เรื่อง    ขอเชิญชวนเข้าฟังการประชุมสภาเทศบาล
.............................

ด้วยสภาเทศบาลตำบลนาบอน ได้กำหนดเปิดประชุมสภาเทศบาล  สมัยวิสามัญ  สมัยที่ 2  
ประจำปี พ.ศ.2555  เพื่อรายงานแสดงผลการปฏิบัติงานตามนโยบายของนายกเทศมนตรี ประจำปีงบประมาณ พ.ศ.2555, พิจารณาญัตติเรื่อง ขอความเห็นชอบจ่ายเงินอุดหนุนเพื่อดำเนินงานโครงการบำบัดรักษาผู้เสพ/ผู้ติดยาเสพติดจังหวัดนครศรีธรรมราช ปีงบประมาณ พ.ศ.2556, พิจารณาญัตติเรื่อง   ขออนุมัติแก้ไขเปลี่ยนแปลงคำชี้แจงงบประมาณรายจ่าย ประจำปี งบประมาณ พ.ศ.2556, การพิจารณาคัดเลือกสมาชิกสภาเทศบาล เพื่อแต่งตั้งเป็นคณะกรรมการพัฒนาเทศบาล และคณะกรรมการติดตาม     และประเมินผลแผนพัฒนาเทศบาล และเรื่องอื่น ๆ ตามอำนาจหน้าที่  ในวันที่ 11 ธันวาคม 2555  เวลา 10.00 น.  ณ  ห้องประชุมเทศบาลตำบลนาบอน

อาศัยอำนาจตามความในหมวด 2  ข้อ 24  วรรค 2  แห่งระเบียบกระทรวงมหาดไทยว่าด้วยข้อบังคับการประชุมสภาเทศบาล พ.ศ. 2547  จึงขอประกาศเชิญชวนประชาชนในเขตเทศบาลตำบล     นาบอน  ได้เข้าร่วมรับฟังการประชุมสภาเทศบาล  สมัยวิสามัญ  สมัยที่ 2 ประจำปี พ.ศ.2555 ตามวัน เวลา และสถานที่ดังกล่าวด้วย

จึงประกาศมาเพื่อทราบโดยทั่วกัน

ประกาศ  ณ  วันที่   28   เดือนพฤศจิกายน  พ.ศ.2555

                                  (นายสมพร     พงศ์ภัณฑารักษ์)
                                    ประธานสภาเทศบาลตำบลนาบอน


















